**18.10.2021(1)**

**E-pasta nosaukums**

Par oktobra izmaiņām manipulāciju sarakstā un skābekļa terapiju

**E-pasta teksts**

Ņemot vērā saņemtos jautājumos no ārstniecības iestādēm, Nacionālais veselības dienests (turpmāk – Dienests) sniedz skaidrojošos materiālus par:

* piemaksu papildus resursu piesaistei Covid-19 vakcinācijas nodrošināšanai ģimenes ārsta praksē;
* skābekļa terapiju pacientiem.

Papildus Dienests informē, ka aktualizētas ģimenes ārstu manipulācijas attālināto un klātienes konsultāciju sniegšanai brīvdienās un svētku dienās, kas būs spēkā sekojošās trīs oktobra nedēļas nogalēs (**16.10.-17.10., 23.10.-24.10., 30.10.-31.10.**):

60181 – Maksājums ģimenes ārstam par pacienta vecumā līdz 65 gadiem attālinātu konsultāciju brīvdienā vai svētku dienā. Nenorādīt ar manipulāciju 60035

60182 – Maksājums ģimenes ārstam par pacienta vecumā no 65 gadiem attālinātu konsultāciju brīvdienā vai svētku dienā. Nenorādīt ar manipulāciju 60036

60183 – Piemaksa ģimenes ārstam par pacientu aprūpi klātienē brīvdienās un svētku dienās

